PATVIRTINTA

Kretingos sporto mokyklos

direktoriaus 2020 m. kovo 26 d.

įsakymu Nr. V1(T) -2

**KRETINGOS SPORTO MOKYKLOS NUOTOLINIO MOKYMO(SI)**

**KARANTINO LAIKOTARPIU TAISYKLĖS**

1. Kretingos sporto mokyklos nuotolinio mokymo(si) karantino laikotarpiu taisyklės (toliau – Taisyklės) yra skirtos Kretingos sporto mokyklos (toliau – Mokykla) bendruomenei: pradinio rengimo, meistriškumo ugdymo, meistriškumo tobulinimo, bendrojo fizinio rengimo ugdymo grupių mokiniams, jų tėvams (globėjams, rūpintojams) (toliau – Tėvai), neformaliojo švietimo (sportas) mokytojams (toliau – Mokytojai).

2. Taisyklių laikomasi Mokykloje organizuojant ugdymo procesą nuotoliniu būdu iki bus atnaujintas įprastas ugdymo procesas.

3. Mokykloje organizuojant nuotolinio ugdymo procesą laikomasi nuoseklumo, nepertraukiamumo, savarankiško mokinių darbo užtikrinimo, vertinimo ir įsivertinimo, grįžtamojo

ryšio užtikrinimo, teigiamos socialinės emocinės aplinkos principu.

4. Sporto šakų ugdymo grupės nuotoliniam mokymui(si) neformaliojo švietimo (sportas) Mokytojai renkasi elektroninio „Mano dienynas“ ZOOM platformą, google drive, el. paštus, socialinius tinklus facebook ir kitus informacijos perdavimo būdus ir formas.

5. Nuotolinio mokymo(si) darbas vykdomas pagal patvirtintus nuotolinių treniruočių tvarkaraščius.

6. Nuotoliniu būdu treniruotės prasideda ne anksčiau 15.00 val.

7. Vienos treniruotės (fizinių savybių ir technikos lavinimui) trukmė ne ilgesnė nei 45 min., likęs laikas skiriamas teorinėms užduotims atlikti (video peržiūra, atsakymai į anketos klausimus).

8. Nesant galimybei mokiniai gali užduotis atlikti jiems patogiu pasirinktu laiku.

9. Vieną treniruotę per savaitę Mokytojas vykdo sinchroniniu būdu ZOOM platformoje (pageidautina šeštadieniais arba sekmadieniais).

10. Elektroninis „ Mano dienynas“ pildomas mokyklos nustatyta tvarka.

11. Elektroniniame „Mano dienyne“ pateikiamos kiekvienos dienos treniruotės užduotys.

12. Mokyklos mokiniai ir jų Tėvai privalo kasdien tikrinti iš Mokytojų per elektroninį dienyną gaunamus pranešimus.

13. Mokytojai bendravimui, grįžtamojo ryšio kūrimui, vertinimui susikuria uždarą aplinką (,,Facebook“ grupę, Messenger, ZOOM ir pan.).

14. Pastebėję, kad mokinys nesijungė prie nuotolinio mokymo du užsiėmimus iš eiles, Mokytojas turi susisiekti su mokinio Tėvais ir išsiaiškinti neprisijungimo priežastis, gautą informaciją pateikia direktoriaus pavaduotojai ugdymui.

15. Per parą nuo treniruotės pabaigos mokinys turi pateikti Mokytojui informaciją apie atliktas užduotis (video įrašas, nuotrauka ar trumpas aprašymas kaip sekėsi atlikti užduotis). Nepateikus informacijos, mokiniui „Mano dienyne“ rašoma raidė „N“.

16. Susirgus vaikui ar negalint jam dėl labai svarbių priežasčių dalyvauti ugdyme nuotoliniu būdu, Tėvai nedelsiant privalo informuoti Mokytoją savo vaiko ligos (ar kt. priežasties) dieną, teikti informaciją dėl pratęsto ligos laikotarpio.

17. Nuotoliniu būdu besimokančių mokinių lankomumo apskaita tvarkoma elektroniniame „Mano dienyne“.

18. Taisyklės gali būti koreguojamos, keičiamos, atsižvelgiant į pasikeitusią situaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_